b'\n_START_ARTICLE_\nThomas Graham\n_START_SECTION_\n\xc5\xbdivljenje in delo\n_START_PARAGRAPH_\nGraham je od leta 1819 \xc5\xa1tudiral na Univerzi v Glasgowu. Na univerzi so ga navdu\xc5\xa1ila Thomsonova predavanja iz kemije. Leta 1826 je opravil magisterij. Za tem je dve leti delal na Univerzi v Edinburghu s Hopeom._NEWLINE_Leta 1834 so ga izvolili za \xc4\x8dlana Kraljeve dru\xc5\xbebe v Londonu in tri leta kasneje se je preselil v London, kjer je postal profesor kemije na novoustanovljenem Univerzitetnem kolid\xc5\xbeu._NEWLINE_Graham je leta 1841 pomagal ustanoviti Kemijsko dru\xc5\xbebo Londona, ki je bilo prvo britansko kemijsko dru\xc5\xa1tvo. Po Daltonovi smrti leta 1844 je Graham postal vodilni kemik v Angliji._NEWLINE_Neodvisno od Amontonsa je leta 1846 odkril plinski zakon, imenovan Amontonsov zakon o difuziji plinov. Smatrajo ga tudi za o\xc4\x8deta koloidne kemije._NEWLINE_Na Univerzitetnem kolid\xc5\xbeu je ostal vse do leta 1854, kjer je zasedel stolico, katero je pred njim dr\xc5\xbeal Newton. Stolico so po Grahamovi smrti ukinili._NEWLINE_Za njegove znanstvene dose\xc5\xbeke mu je Kraljeva dru\xc5\xbeba leta 1838 in 1850 podelila kraljevo medaljo ter leta 1862 Copleyjevo medaljo.'